[{"text_idx": "#000001", "text": "Dw i newydd flogio am fy ngwaith Mapio Cymru ar wefan y prosiect:"}, {"text_idx": "#000002", "text": "Rydyn ni\u2019n adeiladu map cyhoeddus agored o Gymru gyda\u2019r holl enwau yn Gymraeg. Mae\u2019r map bellach yn llwytho\u2019n gyflymach i chi oherwydd gwaith diweddar."}, {"text_idx": "#000003", "text": "Dyma beth wnaethon ni i wella cyflymder llwytho\u2019r map."}, {"text_idx": "#000005", "text": "Sut i greu mapiau o Gymru: cestyll, afonydd, blychau post, ffyrdd seiclo a mwy"}, {"text_idx": "#000006", "text": "Dyma ganllaw hwylus ac hwyl ar sut i greu mapiau o Gymru (neu unrhyw le) gyda nodweddion wedi eu pinio."}, {"text_idx": "#000007", "text": "Does dim angen unrhyw brofiad o fapio na data. Nid yw creu mapiau yn weithred i arbenigwyr yn unig. Mae\u2019n hawdd."}, {"text_idx": "#000009", "text": "Mae hi wedi bod yn wych cael gweithio fel rhan o di\u0302m Mapio Cymru i wella mapio a data agored cyfrwng Cymraeg yn ystod y misoedd diwethaf. Mae\u2019r canllaw yn rhan o\u2019n hymdrech i ddangos OpenStreetMap fel adnodd i fwy o bobl, a chanfod elfennau o\u2019r map sydd angen eu gwella."}, {"text_idx": "#000011", "text": "Trafnidiaeth gyhoeddus yng Nghaerdydd \u2013 gwasanaeth newydd"}, {"text_idx": "#000012", "text": "Boed chi\u2019n byw, gweithio neu ymweld a\u0302 Chaerdydd mae\u2019r wasanaeth newydd hon yn cynnig gwybodaeth teithio amserol:"}, {"text_idx": "#000014", "text": "Sgyrsiau am y dyfodol ar bodlediad annibynnol newydd Cymru Fydd"}, {"text_idx": "#000020", "text": "Roedd y profiad o wneud hyn yng Nghaerfyrddin yn lot fawr o hwyl ac wedi profocio fy meddwl llawer."}, {"text_idx": "#000021", "text": "Mae\u2019n bwysig nodi bod hyn yn sgwrs anffurfiol, ac yn anghyflawn o ran triniaeth o roi o\u2019r pynciau dan sylw. Yn sicr gallwn i wedi ymhelaethu (mwydro) llawer mwy, yn enwedig ar rai o\u2019r pethau dadleuol. Dw i\u2019n difaru peidio so\u0302n am fudiadau gwleidyddol a\u2019i ddylanwad nhw ar safon trafodaethau ar-lein. Hynny yw, nid mater o unigolion yn ymddwyn yn \u2018gas\u2019 yw\u2019r unig broblem ond shifft fawr sylweddol sydd wedi digwydd yng nghymdeithas."}, {"text_idx": "#000025", "text": "Dileu Cymraeg fel pwnc: llythyr at fy hen ysgol"}, {"text_idx": "#000026", "text": "Roedd ymddangosiad llefarydd o fy hen ysgol ar Newyddion BBC (fideo) yn digon i fy sbarduno i ysgrifennu llythyr ati hi."}, {"text_idx": "#000028", "text": "Does dim rheswm i amau ei safon fel athro ond o\u2019n i\u2019n ceisio mynegi yn gwrtais bod Cymraeg fel pwnc ail iaith wedi methu."}, {"text_idx": "#000029", "text": "Rwyf newydd wylio eitem ar wefan Newyddion y BBC am addysg Gymraeg ( Siom fawr oedd clywed eich meddyliau, fel arweinydd yn y maes, am yr ymgyrch gyffrous i ddileu Cymraeg fel pwnc ail iaith tocenistaidd ac i addysgu pob plentyn yng Nghymru drwy gyfrwng y Gymraeg. Hoffwn i ymateb i\u2019ch pwyntiau yn yr eitem yn y llythyr hwn."}, {"text_idx": "#000030", "text": "Mynychais i ysgolion cyfrwng Saesneg gan gynnwys gwersi Cymraeg gorfodol rhwng 1992 a 1995. Er bod athrawon Cymraeg galluog yn yr ysgol pryd hynny, roedd y diffyg statws cymharol i\u2019r iaith yn tanseilio\u2019r ymdrechion i drosglwyddo sgiliau sylfaenol na hyd yn oed unrhyw frwdfrydedd dros yr iaith i fyfyrwyr. Rwy\u2019n cofio\u2019n glir beth oedd blaenoriaethau\u2019r ysgol: \u2018The core subjects are Mathematics, Science \u2013 and English.\u2019, geiriau sy\u2019n adlewyrchu polisi\u0308au a oedd yn is-raddio\u2019r Gymraeg yn gyson yn ein meddyliau ifanc ni \u2013 a gafodd effaith niweidiol ar ein barn tuag at yr iaith am flynyddoedd i ddod. Roedd agwedd y bobl ifanc yn adlewyrchu agwedd y system."}, {"text_idx": "#000031", "text": "Er fy mod i\u2019n cydnabod mai dim ond ychydig eiliadau sydd ar gael i wneud pwynt mewn rhaglen newyddion, rwy\u2019n cymryd eich bod chi am barhau gyda rhyw fersiwn o\u2019r status quo. Dyna sy\u2019n fy mhryderu i am eich sylwadau: yr awgrym nad yw\u2019r Gymraeg yn ddigon pwysig i fod yn gyfrwng i bawb yn y brifddinas a\u2019i bod hi\u2019n iawn os ydy plant yn gadael yr ysgol gyda dim byd mwy na \u2018Tourist Welsh\u2019 yn eu gwlad eu hunain. Gallwch ddychmygu pa mor hurt fyddai safbwynt tebyg mewn ysgolion mewn gwledydd fel yr Almaen neu Sweden, llefydd lle mae pob un dinesydd ifanc yn y brif ffrwd yn gadael ysgol gyda sgiliau yn y briod iaith."}, {"text_idx": "#000032", "text": "Fe fydd gweledigaeth Cantonian o ran y Gymraeg wastad o ddiddordeb i mi achos dyna oedd fy ysgol uwchradd i. Er gwaethaf datganoli a newidiadau yn y maes addysg ers 21 mlynedd does dim llawer i\u2019w weld wedi newid ers fy amser i."}, {"text_idx": "#000034", "text": "Mae\u2019r ffaith bod y Gymraeg yn tyfu yng Nghaerdydd yn galonogol ac mae dalgylch Cantonian yn cynnwys Treganna, y ward gyda\u2019r nifer uchaf o siaradwyr Cymraeg yn y brifddinas yn o\u0302l Cyfrifiad 2011. Yn o\u0302l eich sylwadau chi, nid oes digon o Gymraeg i\u2019w glywed yn y gymuned leol. Ond dydy hynny ddim yn rhwystro\u2019r ysgolion yn yr ardal sy\u2019n darparu addysg cyfrwng Cymraeg."}, {"text_idx": "#000036", "text": "Hoffwn i fentro argymell hefyd y dylech chi ystyried manteisio ar eich cyfle nesaf i siarad yn gyhoeddus am ddyfodol addysg Gymraeg i ddweud un peth cadarnhaol o leiaf, megis cydnabod yr awydd ac ewyllys i geisio canfod trefn well na\u2019r un ddiffygol sy\u2019n bodoli ar hyn o bryd."}, {"text_idx": "#000037", "text": "Fe fydd e\u2019n cymryd mwy nag un athro i newid y drefn. Ond rwy\u2019n meddwl bydd cefnogaeth athrawon yn hollbwysig yn yr ymgyrch yma, yn enwedig y rhai sy\u2019n defnyddio eu dylanwad i ymateb i ymgynghoriadau ac ati."}, {"text_idx": "#000038", "text": "Efallai dylai mwy o bobl ysgrifennu yn gwrtais at eu hysgolion. Pe taswn i\u2019n athro byddwn i eisiau clywed wrth gyn-fyfyrwyr (dw i\u2019n meddwl!) ac yn sicr y rhai presennol."}, {"text_idx": "#000041", "text": "Adroddiant gwrth-Gymraeg y BBC: tri ffactor"}, {"text_idx": "#000042", "text": "Pam mae eitemau gyda phwyslais gwrth-Gymraeg ar y BBC? Rwyt ti\u2019n aros am rywbeth am Gymru ac mae mwy nag un eitem annifyr yn llifo mewn ar yr un pryd, e.e. Radio Wales, Radio 4. Pam nawr?"}, {"text_idx": "#000045", "text": "2. Mae BBC yn gyfrifol am ariannu S4C bellach sy\u2019n achosi drwgdeimlad yn yr adrannau eraill, yn enwedig y rhai sy\u2019n bryderu am doriadau. Beth bynnag rydych chi\u2019n meddwl am Thatcher, roedd hi\u2019n digon call i osod trefn arbennig ar gyfer S4C (yn y pen draw). Fel endid fe oedd y sianel yn annibynnol yn ei chyllideb. Mae\u2019r sianel wedi colli\u2019r mantais yna o ran y rhan fwyaf o\u2019i chyllideb sydd bellach yn dod o\u2019r BBC. Felly mae\u2019r adrannau eraill fel Radio Wales yn troi at ymosod ar darged hawdd er mwyn ceisio amddiffyn eu bodolaeth nhw. Dyna\u2019r effaith \u2018cathod mewn sach\u2019 a wnaeth pobl ein rhybuddio ni amdani hi yn 2010 yn ystod ymgyrch \u2018Na i doriadau S4C\u2019."}, {"text_idx": "#000046", "text": "3. Fel mae unrhyw un sy\u2019n darllen y wasg yn gwybod, y gwasanaethau iechyd ac addysg yng Nghymru ydy hoff dargedau Cameron, Hunt, Fabricant et al ar hyn o bryd tra bod nhw yn ceisio ennill etholiad mewn ychydig dros 12 mis. Mae\u2019r BBC yn cael ei dynnu i\u2019r un cyfeiriad: \u2018ai datganoli/polisi\u0308au Llafur Cymru/y Gymraeg (does dim gymaint o wahaniaethu rhyngddynt ar lefel Prydeinig) sy\u2019n gyfrifol am fethiannau ysgolion yng Nghymru?!\u2019 ayyb. Mae agweddau sy\u2019n debyg i Lingen a\u2019r Llyfrau Gleision yn ymddangos eto. Yr iaith sy\u2019n derbyn y flak yn y brwydr dros San Steffan. Afraid dweud fod diffyg trafodaeth synhwyrol ar y materion hyn ar Radio 4 a diffyg diddordeb mewn beth yw\u2019r problemau go iawn a beth sydd o les i Gymru. Nid \u2019darlledwr gwladwriaeth\u2019 fel y cyfryw ydy\u2019r BBC ond gall dweud bod y Gorfforaeth yn cael ei demptio i roi platfform a ffafr i Lywodraeth San Steffan a chryfhau ei achos ar gyfer adnewyddu\u2019r siarter yn 2016-17 hyd yn oed."}, {"text_idx": "#000048", "text": "Toni Schiavone ar or-ddatblygu yng Nghymru"}, {"text_idx": "#000051", "text": "[...] Mr Davies said it suggested the \u201clanguage is in the midst of a fundamental shift\u201d and, therefore, broadcasters like BBC Wales which produces English and Welsh language content across TV, radio and online faced challenges to appeal to a broad audience."}, {"text_idx": "#000052", "text": "He said it was once a language learned at home by those using it all the time whereas now it more often taught in the classroom."}, {"text_idx": "#000053", "text": "\u201cThe so-called homogenous Welsh language audience is becoming more diverse than ever before,\u201d he said."}, {"text_idx": "#000056", "text": "\u201cBut perhaps most profound of all, the cultural and social reference points of Welsh speakers \u2013 both those fluent and those less so \u2013 are more varied than ever before."}, {"text_idx": "#000057", "text": "\u201cFor an increasing number of Welsh speakers, Welsh language culture is only one part of a patchwork of influences that straddle, Welsh, British and international cultures.\u201d [...]"}, {"text_idx": "#000058", "text": "Yn o\u0302l beth dw i\u2019n ddeall mae ffasiwn beth a \u2019diwylliant iaith Gymraeg\u2019 a phethau sydd yn unigryw i\u2019r iaith. Ond mae modd mynegi unrhyw ddiwylliant (i raddau) trwy unrhyw iaith. Ac mae Radio Cymru yn mynegi\u2019r diwylliannau yma eisoes, yn enwedig diwylliant Lloegr ac Anglo-Americanaidd. Sawl tro ydy\u2019r sioeau yn cyfeirio at Lundain, Hollywood, timau pe\u0302l droed yn Lloegr ayyb? Sawl tro ydy pobl yn siarad Cymraeg am neu o wledydd gwahanol ar draws y byd? Pob bore maent yn adolygu\u2019r papurau o Lundain ar drael cyfryngau Cymreig hyd yn oed. Mae cynrychiolaeth o ddiwylliannau gwahanol yn gryf."}, {"text_idx": "#000060", "text": "Mae sylwadau uchod yn adlewyrchu\u2019r ystrydeb o Radio Cymru ar ran pobl sydd ddim yn wrando yn hytrach nag allbwn go iawn yr orsaf dw i\u2019n meddwl."}, {"text_idx": "#000061", "text": "Gyda llaw, prif gwendidau Radio Cymru yw\u2019r diffyg cryfder signal ar DAB (yn fy ardal o Gaerdydd). Hefyd mae wir angen amrywiaeth o gerddoriaeth Cymraeg yn ystod y dydd yn fy marn i. Mae llwyth o bop Cymraeg da o ddegawdau a fu."}, {"text_idx": "#000062", "text": "DIWEDDARIAD: Cai Larsen yn siarad am \u2018USP\u2019 Radio Cymru yn erbyn gorsafoedd eraill, sef y Gymraeg. Pwynt da iawn. Dw i heb weld/darllen yr araith lawn chwaith \u2013 methu cael gafael arno fe ar hyn o bryd."}, {"text_idx": "#000064", "text": "Mae gymaint o lefydd tu hwnt i\u2019r A470! Ac mae\u2019r bryniau o gwmpas y cymoedd Rhondda ac Ogwr yn hyfryd iawn yn yr haul, ymhlith y gorau ar ddaear Duw. Diolch i Glwb Mynydda Cymru am drefnu\u2019r anturiaeth dydd Sadwrn."}, {"text_idx": "#000065", "text": "Bydd rhaid i mi ail-ymweld. Oes unrhyw argymelliadau o lwybrau tra fy mod i\u2019n aros am Fwrdd Twristiaeth y Cymoedd i ddychwelyd fy negeseuon (neu ddod i fodolaeth)?"}, {"text_idx": "#000066", "text": "Dyna ni, efallai rydyn ni wedi newid i\u2019r fath o flog sydd yn rhannu data di-ri am amserau ymarfer corff. (Dad-danysgrifiwch nawr!) Wedi dweud hynny, dyw\u2019r ddata ddim yn hollol dibynadwy. O\u2019n i\u2019n defnyddio ap symudol My Tracks fel arbrawf ac roedd GPS yn methu ambell waith am ryw reswm felly mae bylchau. Roedd cyfanswm go iawn y daith ychydig yn llai na 14 milltir. Y daith hiraf dw i wedi gwneud ers tro a dweud y gwir."}, {"text_idx": "#000068", "text": "Pan o\u2019n i\u2019n ifanc roedd rhaid i mi astudio lot o bynciau yn ysgol uwchradd yng Nghaerdydd gan gynnwys y Gymraeg. Ond, o\u2019n i\u2019n ddigon soffistigedig i weld sut oedd oedolion yn ystyried pynciau. Mae\u2019r geiriau yn wahanol ym mhob ysgol ond mae thema\u0302u yn debyg. Dw i\u2019n cofio\u2019r geiriau\u2019r athrawon yn fy ysgol i: \u2018the core subjects are English, Maths and Science...\u2019."}]